**ΚΕΦΑΛΑΙΟ Γ: ΠΙΝΑΚΑΣ ΣΥΜΜΟΡΦΩΣΗΣ ΤΕΧΝΙΚΩΝ ΠΡΟΔΙΑΓΡΑΦΩΝ**

**Οι υποψήφιοι πρέπει να συμπληρώσουν επί ποινή αποκλεισμού** τον Πίνακα που ακολουθεί και να συμπεριλάβουν τον αντίστοιχο πίνακα στην Τεχνική Προσφορά.

**Ο παρακάτω Πίνακας, συμπληρωμένος από τους υποψηφίους, αποτελεί αναπόσπαστο μέρος της Τεχνικής Προσφοράς**.

Η στήλη «**ΑΠΑΙΤΗΣΗ**» **έχει συμπληρωθεί από την Αναθέτουσα αρχή με ΝΑΙ** για τις απαιτούμενες υπηρεσίες.

Η στήλη «**ΑΠΑΝΤΗΣΗ**» **συμπληρώνεται από τους υποψηφίους με ΝΑΙ ή ΟΧΙ**. Σημειώνεται ότι για όλες τις απαιτούμενες τεχνικές προδιαγραφές (γραμμές του Πίνακα Συμμόρφωσης) **οι υποψήφιοι πρέπει να συμπληρώσουν απαραιτήτως ΝΑΙ στη στήλη ΑΠΑΝΤΗΣΗ διαφορετικά θα αποκλείονται**. **Σε περίπτωση που ένα κελί είναι ΚΕΝΟ θεωρείται ότι η απάντηση είναι ΟΧΙ.**

|  |  |  |  |  |
| --- | --- | --- | --- | --- |
| **ΠΙΝΑΚΑΣ ΣΥΜΜΟΡΦΩΣΗΣ** | | | | |
| **Α/Α** | **ΠΡΟΔΙΑΓΡΑΦΗ** | **ΑΠΑΙΤΗΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
|  | Ο Ανάδοχος θα ενημερώνεται εγγράφως το αργότερο **τρεις (3) ημέρες** πριν την έναρξη του εκπαιδευτικού προγράμματος ή του συνεδρίου. Με την ίδια ειδοποίηση ο ανάδοχος θα ενημερώνεται για την ακριβή ώρα έναρξης του προγράμματος ή του συνεδρίου. Ο τόπος και ο χρόνος διεξαγωγής των προγραμμάτων θα καθορίζεται από το ΕΚΔΔΑ ανάλογα με τις υπηρεσιακές του ανάγκες. | ΝΑΙ |  |  |
|  | Κάθε ώρα προγράμματος θα απασχολούνται ταυτόχρονα δύο (2) διερμηνείς. | ΝΑΙ |  |  |
|  | Το σύνολο του προσωπικού που θα διαθέσει στα πλαίσια υλοποίησης της σύμβασης θα πρέπει να καλύπτει τις προϋποθέσεις άσκησης διερμηνείας σε επαγγελματικό επίπεδο, να λειτουργεί ως επαγγελματίας διερμηνέας ελληνικής νοηματικής γλώσσας και να έχει επαρκή γνώση χειρισμού Η/Υ (εξ αποστάσεως προγράμματα μέσω webex)) | ΝΑΙ |  |  |
|  | ο ανάδοχος θα πρέπει να δύναται να παρέχει υπηρεσία, οποιαδήποτε χρονική στιγμή ζητηθεί από το Ε.Κ.Δ.Δ.Α. και το Π.ΙΝ.ΕΠ.Θ. και για όση χρονική διάρκεια φυσικής παρουσίας του/της/των διερμηνέων χρειαστεί | ΝΑΙ |  |  |
|  | Ο ανάδοχος υποχρεούται να έχει την επάρκεια σε ανθρώπινο δυναμικό και κατά συνέπεια τη δυνατότητα και να ανταποκρίνεται άμεσα στα αιτήματα του ΕΚΔΔΑ | ΝΑΙ |  |  |
|  | Ο ανάδοχος υποχρεούται να έχει ανά πάσα στιγμή προσωπικό προς αντικατάσταση σε περίπτωση ασθένειας, ή αδείας ή έκτακτης ανάγκης ή ανωτέρας βίας ή σχετικού αιτήματος του ΕΚΔΔΑ ώστε να εκπληρώνει ακριβόχρονα και προσηκόντως τις υποχρεώσεις του. | ΝΑΙ |  |  |
|  | Τυχόν μετακινήσεις από και προς τον τόπο διεξαγωγής των προγραμμάτων (δια ζώσης διερμηνεία) βαραίνουν τον Ανάδοχο (περιοχή Αθήνας και Θεσσαλονίκης). | ΝΑΙ |  |  |
|  | Ο ανάδοχος υποχρεούται να καλύψει όλα τα έξοδα των διερμηνέων χωρίς καμία άλλη απαίτηση από την αναθέτουσα αρχή προκειμένου οι διερμηνείες να ασκήσουν ακριβόχρονα και προσηκότνως τις υποχρεώσεις τους και να υλοποιηθεί ορθώς το αντικείμενο της σύμβασης. | ΝΑΙ |  |  |
|  | Οι διερμηνείς οφείλουν να τηρούν τον κώδικα δεοντολογίας άσκησης του επαγγέλματος των διερμηνέων καθώς και τον κανονισμό λειτουργίας της δια ζώσης και της εξ αποστάσεως διερμηνείας και να είναι ευπρεπείς και κόσμιοι. | ΝΑΙ |  |  |
|  | Ο ανάδοχος δεσμεύεται ότι ο ίδιος και το προσωπικό που θα χρησιμοποιήσει και οι τυχόν υπεργολάβοι του τηρεί τις υποχρεώσεις εμπιστευτικότητας και εχεμύθειας που απορρέουν από την παρούσα σύμβαση και τις υποχρεώσεις προστασίας δεδομένων προσωπικού χαρακτήρα και ευθύνεται ο ίδιος για κάθε παραβίασή τους από τους καθ’οιονδήποτε τρόπο μετ΄αυτού συνδεόμενους για την εκτέλεση της παρούσας σύμβασης | ΝΑΙ |  |  |